CELEX: 62018CA0518
Language: et
Date: 2019-06-27 00:00:00
Title: kohtuasi C-518/18: Euroopa Kohtu (kuues koda) 27. juuni 2019. aasta otsus (Okresní soud v Českých Budějovicíchi eelotsusetaotlus — Tšehhi Vabariik) — RD versus SC (Eelotsusetaotlus — Õigusalane koostöö tsiviilasjades — Määrus (EÜ) nr 805/2004 — Euroopa täitekorraldus vaidlustamata nõuete kohta — Kohtuotsuse kinnitamine Euroopa täitekorraldusena — Miinimumnõuded vaidlustamata nõuete menetluste korral — Teadaoleva aadressita kostja, kes ei ilmunud kohtuistungile)

19.8.2019   
            
            
               ET
            
            
               Euroopa Liidu Teataja
            
            
               C 280/9
            
         
      Euroopa Kohtu (kuues koda) 27. juuni 2019. aasta otsus (Okresní soud v Českých Budějovicíchi eelotsusetaotlus — Tšehhi Vabariik) — RD versus SC
      (kohtuasi C-518/18) (1)
      
      (Eelotsusetaotlus - Õigusalane koostöö tsiviilasjades - Määrus (EÜ) nr 805/2004 - Euroopa täitekorraldus vaidlustamata nõuete kohta - Kohtuotsuse kinnitamine Euroopa täitekorraldusena - Miinimumnõuded vaidlustamata nõuete menetluste korral - Teadaoleva aadressita kostja, kes ei ilmunud kohtuistungile)
      (2019/C 280/10)
      Kohtumenetluse keel: tšehhi
      
         Eelotsusetaotluse esitanud kohus
      
      Okresní soud v Českých Budějovicíchi
      
         Põhikohtuasja pooled
      
      
         Hageja: RD
      
         Kostja: SC
      
         Resolutsioon
      
      Euroopa Parlamendi ja nõukogu 21. aprilli 2004. aasta määrust (EÜ) nr 805/2004, millega luuakse Euroopa täitekorraldus vaidlustamata nõuete kohta, tuleb tõlgendada nii, et juhul, kui kohtul ei ole võimalik kindlaks teha kostja aadressi, ei luba määrus Euroopa täitekorraldusena kinnitada nõuet puudutavat kohtuotsust, mis on tehtud pärast kohtuistungit, millele ei ilmunud ei kostja ega talle menetluseks määratud esindaja.
      
         (1)  ELT C 392, 29.10.2018.